# Uroševac

| Uroševac Ferizaj
 |
| --- |
|  |
|  |
|

|  |  |
| --- | --- |
|  **Zastava** |  **Grb** |

 |
| Koordinate: ﻿ / ﻿ |
| **Država** |  Kosovo
 |
|  |
| **Visina** | 573
 |
|  |
| **Stanovništvo** (2011.)
 |
|  - **Grad** | 42 628
 |
|  |
| **Vremenska zona** | Srednjeeuropsko vrijeme (UTC+1)
 |
|  - **Ljeto (DST)** | Srednjeeuropsko ljetno vrijeme (UTC+2)
 |
| **Poštanski broj** | 70000
 |
| **Pozivni broj** | +383 290
 |
| **Službene stranice** kk.rks.gov.net
 |
| Karta
 |
| Uroševac
 |

**Uroševac** (albanski: *Ferizaj* ili *Ferizaji*; stariji naziv: **Ferizović**, albanski: *Ferizoviç* ili *Ferizoviçi*; bosanski naziv: **Ferizovići**) je grad na Kosovu koji se nalazi 40 km južno od Prištine, na putu Priština–Skoplje.

Grad se nalazi na nadmorskoj visini od 573 metra u podnožju Šar-planine, u dolini reke Lepenac, leve pritoke Vardara.

Predstavlja središte okruga Ferizaji.

## Ime

Crkva i džamija u Uroševcu
Ova nekadašnja varoš Osmanskog Carstva je nazvan Ferizović po Ferizu Shashivaru, vlasniku lokalnog odmorišta.

Srpske vlasti su nakon pripajanja Kosova Kraljevini Srbiji promjenili ime ovom gradu u Uroševac, po srpskom caru Urošu.

## Historija

### Osmanski period

Ferizović je bila omanja varoš koja se razvila kao grad 1873. godine, s gradnjom željezničke pruge koja je spajala Beograd sa Solunom.

### Balkanski rat

Željeznička pruga u Ferizovićima 1913.
Prilikom srpskog zauzimanja Ferizovića 1912. godine, lokalno stanovništvo je pružalo veliki otpor. Prema nekim izveštajima, žestoke borbe za Ferizović su trajale tri dana. Po zauzeću grada, srpski komandant je naredio da se izbeglo stanovništvo vrati kućama i preda oružje. Kada su se preživeli vratili, oko 400 ljudi je masakrirano. Nakon toga, usledilo je pustošenje albanskih sela u okolini Ferizovića. Srpski odredi su provaljivali u velike bogate albanske kuće, čineći pljačke i ubistva.

Reagujući na izveštaje o ratnim zločinima, srpski konzul u Skoplju je izjavio da je u Ferizoviću bila zlouptrebljena bela zastava, i da je 1.200 Albanaca ubijeno u borbi.

### Jugoslovenski period

Velika pravoslavna crkva Svetog Uroša je podignuta 1933. godine. Projektant crkve Sv. Uroš bio je Josif Mihailovič, skopski arhitekta i kasnije gradonačelnik Skoplja.

### Kosovski rat

Tokom Kosovskog rata, srpske snage su sprovodile progone albanskog stanovništva i zločine nad stanovnicima Uroševca i okoline. Posle rata na Kosovu 1999, gotovo svi Srbi su izbegli iz grada.

Nakon Kosovskog rata američka vojska je izgradila bazu Camp Bondsteel u blizini Uroševca, koja predstavlja jednu od najvećih američkih vojnih baza na svijetu. U njoj su smješteni vojnici iz sastava KFOR-a.

## Naseljena mjesta

Položaj opštine Ferizaj na Kosovu.
Babljak, Balić, Biba, Burnik, Varoš Selo, Gatnje, Gornje Nerodimlje, Grebno, Grlica, Doganjevo, Donje Nerodimlje, Dramnjak, Zaskok, Zlatare, Jezerce, Jerli Prelez, Jerli Talinovac, Kamena Glava, Kosin, Košare, Laškobare, Manastirce, Mirosavlje, Muhadžer Prelez, Muhadžer Talinovac, Muhovce, Nekodim, Novi Miraš, Papaz, Plešina, Pojatište, Raka, Rahovica, Sazlija, Svrčina, Slivovo, Sojevo, Softović, Srpski Babuš, Stari Miraš, Staro Selo, Stojković, Tankosić, Trn, Uroševac i Crnilo.

## Stanovništvo

Po proceni iz 2007. grad ima 145.000 stanovnika. Velika većina stanovnika su Albanci.

## Sport

U bivšoj Jugoslaviji najpoznatiji športski kolektiv bio je rukometni klub Borac Uroševac koji je jedne godine tokom 1980-ih nastupao u tada prilično jakoj 1. rukometnoj ligi.
Rukometni klub "Borac" iz Uroševca igrao je više godina u prvoj saveznoj rukometnoj ligi SFRJ. Najveći uspeh kluba je plasman u finale kupa Jugoslavije u rukometu, gde je poražen od "Borca" iz Banjaluke.

## Reference

## Vanjske veze

* Opština Uroševac